**Izziņa par atzinumos sniegtajiem iebildumiem par** **Ministru kabineta noteikumu projektu “Grozījumi Ministru kabineta 2012.gada 22.maija noteikumos Nr. 361 “Dabas resursu nodokļa piemērošanas noteikumi transportlīdzekļiem””**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| Nav. |

**Informācija par starpministriju (starpinstitūciju) sanāksmi vai elektronisko saskaņošanu**

Datums: 2020. gada 27. novembris (elektroniskā saskaņošana)

Saskaņošanas dalībnieki: Finanšu ministrija, Satiksmes ministrija, Tieslietu ministrija, Vides aizsardzības un reģionālās attīstības ministrija, Latvijas Darba devēju konfederācija un Latvijas Brīvo arodbiedrību savienība

Saskaņošanas dalībnieki izskatīja šādu

ministriju (citu institūciju) iebildumus: Satiksmes ministrijas, Tieslietu ministrijas

|  |  |
| --- | --- |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |  |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | Noteikumu projekta regulējums | **Tieslietu ministrija**Likuma “Par nodokļiem un nodevām” 1. panta 34. punkts (redakcijā, kas stāsies spēkā 2021. gada 1. janvārī) noteic, ka vienotais nodokļu konts ir valsts budžeta ieņēmumu konts Valsts kasē, kurā nodokļu maksātājs iemaksā šā likuma 23.1 panta pirmajā daļā noteiktos maksājumus. Savukārt projektā ietvertais regulējums paredz, ka dabas resursu nodokli par transportlīdzekli nodokļu maksātājs samaksās valsts akciju sabiedrībai “Ceļu satiksmes drošības direkcija” (turpmāk – CSDD), kura to iemaksās vienotajā nodokļu kontā nodokļu maksātāja vietā. Vēršam uzmanību, ka Tieslietu ministrija kritiski vērtē to, ka nodokļu maksātājs pastarpināti iemaksā dabas resursu nodokli par transportlīdzekli vienotajā nodokļu kontā. No likuma “Par nodokļiem un novedām” 1. panta 34. punkta (redakcijā, kas stāsies spēkā 2021. gada 1. janvārī) izriet, ka nodokļu maksātājs to dara tieši. Turklāt iespēja dabas resursu nodokli par transportlīdzekli samaksāt pastarpināti neizriet arī no 2017. gada 23. novembrī pieņemtā likuma “Grozījumi likumā “Par nodokļiem un novedām”” sākotnējās ietekmes novērtējuma ziņojuma (anotācijas). Ņemot vērā minēto, lūdzam precizēt projektu vai sniegt izvērstu skaidrojumu par dabas resursu nodokļa par transportlīdzekļi samaksu pastarpināti, izmantojot CSDD pakalpojumus, atbilstību likumam “Par nodokļiem un nodevām”.  | **Iebildums ņemts vērā.** | *Noteikumu projekta sākotnējās ietekmes novērtējuma ziņojums (anotācija) precizēts šādā redakcijā:*“Lai arī likuma “Par nodokļiem un nodevām” 23.1panta pirmā daļa nosaka, ka nodokļu maksātājs Kontā iemaksā minētajā pantā noteiktos VID administrētos nodokļus, nodevas, citus valsts noteiktos maksājumus un ar tiem saistītos maksājumus, likumdevējs mērķis nebija noteikt, ka maksājumu Kontā personīgi (t.i., fiziski) veic pats nodokļu maksātājs, bet gan noteikt, ka nodokļi ir maksājami Kontā un kādi nodokļi ir maksājami Kontā. Turklāt arī Ministru kabineta 2018.gada 30.oktobra noteikumu Nr.661 “Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai” 6.punktā ir noteikta kārtība, kas ir jāievēro, veicot Kontā maksājumu par trešo personu. Tāpat normatīvajos aktos ir noteikti arī citi gadījumi, kad nodokli nodokļu maksātājs samaksā pastarpināti, piemēram, saskaņā ar Iedzīvotāju ienākuma nodokļa 4.panta pirmās daļas 1.punktu algas nodokli aprēķina un budžetā iemaksā nodokļu maksātāja darba devējs. Likuma “Par valsts sociālo apdrošināšanu” 21.panta otrā daļa nosaka, ka darba ņēmējs veic obligātās iemaksas ar darba devēja starpniecību. Darba devējs ietur iemaksas, kas jāveic darba ņēmējam, un iemaksā tās speciālā budžeta kontā šā panta pirmajā daļā noteiktajos termiņos. Ņemot vērā minēto, arī uz DRN par transportlīdzekli maksāšanā iespējams attiecināt principu, ka minēto nodokli nodokļu maksātājs pastarpināti, izmantojot maksājumu veikšanas iespējas CSDD, samaksā Kontā.” |
| 2. | Noteikumu projekta 1.3.apakšpunkts:1.3  papildināt noteikumus ar 3.1punktu šādā redakcijā: “3.1 Ceļu satiksmes drošības direkcija:3.11. norēķinu kontu nodokļa iekasēšanai šo noteikumu 3.3.apakšpunktā minētajā gadījumā atver kredītiestādē vai Valsts kasē;3.12. saņemtās nodokļa summas triju darbdienu laikā ieskaita vienotajā nodokļu kontā.”; | **Tieslietu ministrija**Vēršam uzmanību, ka saskaņā ar likuma “Par nodokļiem un nodevām” 23.1 panta astoto daļu (redakcijā, kas stāsies spēkā 2021. gada 1. janvārī) vienotajā nodokļu kontā saņemtie maksājumi (izņemot Ministru kabineta noteiktos gadījumus) tiek novirzīti šā panta pirmajā daļā minēto maksājumu saistību segšanai to samaksas termiņa iestāšanās dienā atbilstoši nodokļu deklarācijas iesniegšanas termiņam vai atbilstoši maksājuma termiņam, ja valsts budžeta maksājums noteikts ar citu dokumentu, kas nav nodokļu deklarācija. Izņēmuma gadījumi ir noteikti Ministru kabineta 2018. gada 30. oktobra noteikumu Nr. 661 “Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai” (turpmāk – noteikumi Nr. 661) 5. punktā (stāsies spēkā 2021. gada 1. janvārī), kas neparedz izņēmumu attiecībā uz dabas resursu nodokļa samaksu par transportlīdzekli, tāpēc, pamatojoties uz noteikumu Nr. 661 11. punktu, vienotajā nodokļu kontā ieskaitīto maksājumu, tostarp maksājumu par dabas resursu nodokli par transportlīdzekli, paredzēts novirzīt maksājumu saistību segšanai, sākot ar saistību rindas vecāko nesegto maksājumu saistību. CSDD, saņemot dabas resursu nodokļa maksājumu par transportlīdzekli atvērtajā norēķinu kontā, to saņems ārpus citiem iespējamiem nodokļu maksājumiem, kurus nodokļu maksātājam būtu jāsedz vispirms, kā to paredz attiecīgie normatīvie akti, šādā veidā apejot izveidoto sistēmu, kas nav pieļaujams. Ņemot vērā minēto, lūdzam precizēt projektu | **Iebildums ņemts vērā.** | *Attiecīgi precizēts noteikumu projekta* *1.4.apakšpunkts (iepriekš 1.3.apakšpunkts):*“1.4. papildināt noteikumus ar 3.1punktu šādā redakcijā: “3.1 Ceļu satiksmes drošības direkcija:3.11. šo noteikumu 3.1. un 3.2.apakšpunktā minētajā gadījumā saņemtās nodokļa summas, norādot maksājuma identifikatoru, triju darbdienu laikā iemaksā vienotajā nodokļu kontā, neieskaitot Ceļu satiksmes drošības direkcijas norēķinu kontā;3.12. norēķinu kontu nodokļa iekasēšanai šo noteikumu 3.3.apakšpunktā minētajā gadījumā atver kredītiestādē vai Valsts kasē un šajā norēķinu kontā saņemtās nodokļa summas, norādot maksājuma identifikatoru, triju darbdienu laikā ieskaita vienotajā nodokļu kontā.”;*Sagatavots Ministru kabineta protokollēmuma projekts,* kas paredz uzdevumu Finanšu ministrijai līdz 2021.gada 1.martam iesniegt Ministru kabinetā grozījumus Ministru kabineta 2018.gada 30.oktobra noteikumos Nr.661 “Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai”, nosakot, ka VAS “Ceļu satiksmes drošības direkcija” iekasēto dabas resursu nodokli par transportlīdzekļiem, kuri Latvijā tiek pastāvīgi reģistrēti pirmo reizi, vienotajā nodokļu kontā iemaksā, norādot maksājuma identifikatoru. |
| 3. | Noteikumu projekta 1.1. un 1.2..apakšpunkts:“1.1. svītrot 3.1.apakšpunktā vārdus “Ceļu satiksmes drošības direkcija triju darbdienu laikā iemaksā valsts budžetā skaidrā naudā iekasētās nodokļa summas, neieskaitot tās savā norēķinu kontā”;1.2. papildināt 3.3.apakšpunktā aiz vārda “izpratnē” ar vārdiem “Ceļu satiksmes drošības direkcijas norādītajā norēķinu kontā, kas atvērts nodokļa iekasēšanai” | **Satiksmes ministrija**Veicot maksājumu, ne tikai Ministru kabineta 2012.gada 22.maija noteikumu Nr.361 “Dabas resursu nodokļa piemērošanas noteikumi transportlīdzekļiem” (turpmāk – Noteikumi) 3.2.apakšpunktā noteiktajos gadījumos ir jānorāda informācija par nodokļa maksātāju (maksātāja vārds, uzvārds vai nosaukums), transportlīdzekļa identifikācijas numurs (VIN), valsts reģistrācijas numurs vai transportlīdzekļa agregāta numuru salīdzināšanas izziņas numurs un samaksātā nodokļa apmērs. Satiksmes ministrijas ieskatā minēto prasību nepieciešams attiecināt arī uz Noteikumu 3.1.apakšpunktu, kā arī papildināt Noteikumu 3.1., 3.2. un 3.3.apakšpunktu, norādot informāciju par transportlīdzekļa valsts reģistrācijas numuru. Ņemot vērā minēto, lūdzam izteikt Noteikumu 3.1., 3.2. un 3.3.apakšpunktu šādā redakcijā: “3.1. skaidrā naudā valsts akciju sabiedrības “Ceļu satiksmes drošības direkcija” (turpmāk – Ceļu satiksmes drošības direkcija) kasē. Veicot maksājumu skaidrā naudā, maksājuma kvītī jānorāda informācija par nodokļa maksātāju (maksātāja vārds, uzvārds vai nosaukums), transportlīdzekļa identifikācijas numurs (VIN), transportlīdzekļa valsts reģistrācijas numurs vai transportlīdzekļa agregāta numuru salīdzināšanas izziņas numurs un samaksātā nodokļa apmērs;3.2. Ceļu satiksmes drošības direkcijā ar maksājumu karti maksājumu karšu pieņemšanas terminālī vai citā alternatīvā sistēmā, ja Ceļu satiksmes drošības direkcija vai starpniekinstitūcija to tehniski nodrošina. Veicot maksājumu ar maksājumu karti, maksājuma kvītī jānorāda informācija par nodokļa maksātāju (maksātāja vārds, uzvārds vai nosaukums), transportlīdzekļa identifikācijas numurs (VIN), transportlīdzekļa valsts reģistrācijas numurs vai transportlīdzekļa agregāta numuru salīdzināšanas izziņas numurs un samaksātā nodokļa apmērs;3.3. ar maksājumu pakalpojumu sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē. Veicot maksājumu ar maksājumu pakalpojumu sniedzēja starpniecību, maksājuma rīkojumā mērķī jānorāda informācija par nodokļa maksātāju (maksātāja vārds, uzvārds vai nosaukums), transportlīdzekļa identifikācijas numurs (VIN), transportlīdzekļa valsts reģistrācijas numurs vai transportlīdzekļa agregāta numuru salīdzināšanas izziņas numurs un samaksātā nodokļa apmērs.” | **Iebildums ņemts vērā.** | *Atbilstoši precizēts noteikumu projekta 1.1., 1.2., 1.3. apakšpunkts:**“*1.1. izteikt 3.1.apakšpunktu šādā redakcijā: “3.1. skaidrā naudā valsts akciju sabiedrības “Ceļu satiksmes drošības direkcija” (turpmāk – Ceļu satiksmes drošības direkcija) kasē. Veicot maksājumu skaidrā naudā, maksājuma kvītī jānorāda informācija par nodokļa maksātāju (maksātāja vārds, uzvārds vai nosaukums), transportlīdzekļa identifikācijas numurs (VIN), transportlīdzekļa valsts reģistrācijas numurs vai transportlīdzekļa agregāta numuru salīdzināšanas izziņas numurs un samaksātā nodokļa apmērs;”;1.2. papildināt 3.2.apakšpunktā aiz vārdiem “numurs (VIN)” ar vārdiem “transportlīdzekļa valsts reģistrācijas numurs”;1.3. izteikt 3.3.apakšpunktu šādā redakcijā:“3.3. ar maksājumu pakalpojumu sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē Ceļu satiksmes drošības direkcijas norādītajā norēķinu kontā, kas atvērts nodokļa iekasēšanai. Veicot maksājumu ar maksājumu pakalpojumu sniedzēja starpniecību, maksājuma rīkojumā mērķī jānorāda informācija par nodokļa maksātāju (maksātāja vārds, uzvārds vai nosaukums), transportlīdzekļa identifikācijas numurs (VIN), transportlīdzekļa valsts reģistrācijas numurs vai transportlīdzekļa agregāta numuru salīdzināšanas izziņas numurs un samaksātā nodokļa apmērs.”; |
| 4. | Noteikumu projekta 1.3.apakšpunkts:“1.3  papildināt noteikumus ar 3.1punktu šādā redakcijā: “3.1 Ceļu satiksmes drošības direkcija:3.11. norēķinu kontu nodokļa iekasēšanai šo noteikumu 3.3.apakšpunktā minētajā gadījumā atver kredītiestādē vai Valsts kasē;3.12. saņemtās nodokļa summas triju darbdienu laikā ieskaita vienotajā nodokļu kontā.” | **Satiksmes ministrija**Ņemot vērā, ka noteikumu projekts skaidri nenosaka, ka Noteikumu 3.1. un 3.2.apakšpunktā noteiktajos gadījumos pēc inkasācijas vai maksājuma veikšanas arī skaidras un bezskaidras naudas norēķinos iekasētie dabas resursu nodokļa maksājumi tiks ieskaitīti Ceļu satiksmes drošības direkcijas norādītajā norēķinu kontā, kas nav Valsts kases konts, lūdzam precizēt noteikumu projektu un anotāciju, atbilstoši noregulējot šo jautājumu. | **Iebildums ņemts vērā.** | *Atbilstoši precizēts noteikumu projekta 1.4.apakšpunkts (iepriekš 1.3.apakšpunkts):*“1.4.  papildināt noteikumus ar 3.1punktu šādā redakcijā: “3.1 Ceļu satiksmes drošības direkcija:3.11. šo noteikumu 3.1. un 3.2.apakšpunktā minētajā gadījumā saņemtās nodokļa summas, norādot maksājuma identifikatoru, triju darbdienu laikā iemaksā vienotajā nodokļu kontā, neieskaitot Ceļu satiksmes drošības direkcijas norēķinu kontā;3.12. norēķinu kontu nodokļa iekasēšanai šo noteikumu 3.3.apakšpunktā minētajā gadījumā atver kredītiestādē vai Valsts kasē un šajā norēķinu kontā saņemtās nodokļa summas, norādot maksājuma identifikatoru, triju darbdienu laikā ieskaita vienotajā nodokļu kontā.”; |
| 5. | Ministru kabineta 2012.gada 22.maija noteikumu Nr. 361 “Dabas resursu nodokļa piemērošanas noteikumi transportlīdzekļiem” 4.punkts | **Satiksmes ministrija**Lūdzam aizstāt Noteikumu 4.punktā vārdus “pēc skaidras naudas saņemšanas” ar vārdiem “pēc maksājuma veikšanas”, jo Noteikumu 4.punkta pirmā teikuma daļa nosaka, ka nodokļa maksātājs maksājumu veic Ceļu satiksmes drošības direkcijā skaidrā naudā vai ar maksājumu karti maksājumu karšu pieņemšanas terminālī vai citā alternatīvā sistēmā. Attiecīgi reģistrāciju nav pamata veikt vienīgi pēc skaidras naudas saņemšanas, kas norēķinu ar maksājumu karti gadījumā nenotiks. | **Panākta vienošanās, ka grozījums nav nepieciešams.**Satiksmes ministrijas iebildumā norādītais uz to, ka reģistrāciju nav pamata veikt vienīgi pēc skaidras naudas saņemšanas, jau ir noregulēts, un Ministru kabineta 2012.gada 22.maija noteikumu Nr. 361 “Dabas resursu nodokļa piemērošanas noteikumi transportlīdzekļiem” 4.punktā ietvertais regulējums paredz, ja nodokļa maksātājs maksājumu veic Ceļu satiksmes drošības direkcijā ar maksājumu karti maksājumu karšu pieņemšanas terminālī vai citā alternatīvā sistēmā, Ceļu satiksmes drošības direkcija transportlīdzekli reģistrē maksājumu karšu darījuma apstiprināšanas. |  |
| 6. | Ministru kabineta 2012.gada 22.maija noteikumu Nr. 361 “Dabas resursu nodokļa piemērošanas noteikumi transportlīdzekļiem” 6.punkts | **Satiksmes ministrija**Lūdzam svītrot Noteikumu 6.punktu, jo praksē katrs nodokļa maksājums katram noteiktam transportlīdzeklim tiek veikts atsevišķā maksājumā. Minētais saistīts ar nepieciešamību dabas resursu nodokļa iekasēšanas un korektas uzskaites nolūkos precīzi identificēt nodokļa objektu, ko nav iespējams izdarīt, maksājot vienā maksājumā par vairākiem transportlīdzekļiem. | **Iebildums ņemts vērā** | *Noteikumu projekts papildināts ar jaunu 1.6.apakšpunktu šādā redakcijā:*“1.6. Svītrot 6.punktu.” |
|  |  |
|  |  |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/Marika Valdmane/

Finanšu ministrijas uzkrājuma principa projekta vadītāja

tālr.: 67095524

e-pasts: Marika.Valdmane@fm.gov.lv